CELEX: 32010D0164
Language: sk
Date: 2010-03-18 00:00:00
Title: 2010/164/: Rozhodnutie Komisie z  18. marca 2010 , ktorým sa v zásade uznáva úplnosť dokumentácií predložených na podrobné preskúmanie s cieľom možného zaradenia aksamietnicového oleja a tymianového oleja do prílohy I k smernici Rady 91/414/EHS [oznámené pod číslom K(2010) 1579] (Text s významom pre EHP)

19.3.2010   
            
            
               SK
            
            
               Úradný vestník Európskej únie
            
            
               L 69/18
            
         ROZHODNUTIE KOMISIE
   z 18. marca 2010,
   ktorým sa v zásade uznáva úplnosť dokumentácií predložených na podrobné preskúmanie s cieľom možného zaradenia aksamietnicového oleja a tymianového oleja do prílohy I k smernici Rady 91/414/EHS
   [oznámené pod číslom K(2010) 1579]
   (Text s významom pre EHP)
   (2010/164/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 3,
   keďže:
   
               (1)
            
            
               V smernici 91/414/EHS sa ustanovuje zostavenie zoznamu účinných látok Spoločenstva povolených na používanie v prípravkoch na ochranu rastlín.
            
         
               (2)
            
            
               Spoločnosť Plant Impact plc predložila 7. septembra 2009 orgánom Spojeného kráľovstva dokumentácie týkajúce sa účinných látok aksamietnicového oleja a tymianového oleja so žiadosťou o ich zaradenie do prílohy I k smernici 91/414/EHS.
            
         
               (3)
            
            
               Orgány Spojeného kráľovstva oznámili Komisii, že na základe predbežného preskúmania možno konštatovať, že dokumentácie o príslušných účinných látkach spĺňajú požiadavky týkajúce sa údajov a informácií, ktoré sú uvedené v prílohe II k smernici 91/414/EHS. Takisto sa zdá, že predložené dokumentácie spĺňajú požiadavky na údaje a informácie stanovené v prílohe III k smernici 91/414/EHS, pokiaľ ide o jeden prípravok na ochranu rastlín s obsahom príslušnej účinnej látky. V súlade s článkom 6 ods. 2 smernice 91/414/EHS daný žiadateľ následne zaslal dokumentáciu Komisii a ostatným členským štátom a predložil Stálemu výboru pre potravinový reťazec a zdravie zvierat.
            
         
               (4)
            
            
               Týmto rozhodnutím by sa malo na úrovni Európskej únie formálne potvrdiť, že dokumentácie sa v zásade považujú za dokumentácie spĺňajúce požiadavky na údaje a informácie stanovené v prílohe II, a pokiaľ ide najmenej o jeden prípravok na ochranu rastlín obsahujúci príslušnú účinnú látku, aj požiadavky stanovené v prílohe III k smernici 91/414/EHS.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dokumentácie týkajúce sa účinných látok uvedených v prílohe k tomuto rozhodnutiu, ktoré boli predložené Komisii a členským štátom na účely zaradenia uvedených látok do prílohy I k smernici 91/414/EHS, v zásade spĺňajú požiadavky na údaje a informácie stanovené v prílohe II k uvedenej smernici.
   S prihliadnutím na navrhované spôsoby použitia dokumentácie spĺňajú aj požiadavky na údaje a informácie stanovené v prílohe III k smernici 91/414/EHS, pokiaľ ide o jeden prípravok na ochranu rastlín s obsahom danej účinnej látky.
   Článok 2
   Spravodajský členský štát podrobne preskúma dokumentácie uvedené v článku 1 a Komisii čím skôr, najneskôr však do 31. mája 2011, oznámi závery z tohto preskúmania spolu s akýmikoľvek odporúčaniami na zaradenie alebo nezaradenie účinných látok uvedených v článku 1 do prílohy I k smernici 91/414/EHS a s akýmikoľvek podmienkami takéhoto zaradenia.
   Článok 3
   Toto rozhodnutie je určené členským štátom.
   
      V Bruseli 18. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      PRÍLOHA
      
         ÚČINNÉ LÁTKY, NA KTORÉ SA VZŤAHUJE TOTO ROZHODNUTIE
      
      
                  Číslo
               
               
                  Bežný názov, identifikačné číslo CIPAC
               
               
                  Žiadateľ
               
               
                  Dátum podania žiadosti
               
               
                  Spravodajský členský štát
               
            
                  1.
               
               
                  Aksamietnicový olej
                  č. CIPAC: nepodstatné
               
               
                  Plant Impact plc
               
               
                  7. 9. 2009
               
               
                  UK
               
            
                  2.
               
               
                  Tymianový olej
                  č. CIPAC: nepodstatné
               
               
                  Plant Impact plc
               
               
                  7. 9. 2009
               
               
                  UK